આરબીઆઇ ગમે ત્યારે વ્યાજના દરમાં ઘટાડો કરી શકે છે તેવા પણ સમાચાર પાછલા કેટલાક સમયથી બજારમાં વહેતા થયા છે. જો આરબીઆઇ ૦.૨૫ ટકાથી ૦.૫૦ ટકા સુધીનો વ્યાજના દરમાં ઘટાડો કરે તો ચોક્કસ બેન્કિંગ સેક્ટર સહિત શેરબજારમાં તેજીનો બીજો રાઉન્ડ જોવા મળી શકે છે. વૈશ્વિક પરિબળો શેરબજાર માટે મહત્ત્વનાં સાબિત થઇ શકે છે. ખાસ કરીને રૂપિયાની-ક્રૂડની વધ-ઘટ સ્થાનિક મોરચે શેરબજારને સીધી અસર કરી શકે છે.